૩૦ જૂન ૨૦૧૧ના અંતે પૂરા થયેલા ક્વૉર્ટરમાં કંપનીનો ચોખ્ખો નફો ૧૯.૦૩ કરોડ રૂપિયાથી ૨૪૮ ટકા વધીને ૬૬.૩૩ કરોડ રૂપિયા થયો છે, જ્યારે કુલ આવક ૫૮૭.૦૯ કરોડ રૂપિયાથી ૪૨.૬૦ ટકા વધીને ૮૩૭.૨૦ કરોડ રૂપિયા થઈ છે. કંપનીએ ગત ક્વૉર્ટરમાં અમદાવાદ નજીક ટાઉનશિપ પ્રોજેક્ટ ડેવલપ કરવા માટે તાતા હાઉસિંગ સાથે ભાગીદારી કરાર કર્યા હતા. નાણાકીય વર્ષ ૨૦૧૨માં અરવિંદ નવી બ્રૅન્ડ લૉન્ચ કરવાની યોજના ધરાવે છે. આ ઉપરાંત દેશની સૌથી મોટી ડેનિમઉત્પાદક કંપની અરવિંદ પોતાની ઉત્પાદનક્ષમતા વધારવા તેમ જ દેશ-વિદેશમાં હાજરી વિસ્તારવા માટે શ્રીલંકા અને દક્ષિણ આફ્રિકામાં સુવિધા સ્થાપવાની યોજના ધરાવે છે. આ યોજના માટે કંપની ૧૦૦૦ કરોડ રૂપિયાનું રોકાણ કરશે.